
Abril-Hunyo 2023: 
Nagbanaw ang 
dugo sang 
mangunguma sa 
isla sang Negros 
sa paghari ni 


Marcos Jr 


SA IKADUHA NGA KWARTO 
SANG tuig 2023, nagpadayon kag 
mas nagasingki ang terorismo kag 
kalakasan sa isla sang Negros 
nga ginasabwag sang mga ba- 
yaran kag pasista nga Armed 
Forces of the Philippines (AFP), 
Philippine National Police (PNP), 
kag National Task Force (NTF)- 
Elcac sa ila desperasyon nga 
dugmokon ang New People's 
Army (NPA) kag bilog nga re- 
bolusyonaryo nga kahublagan sa 
pagtapos sang tuig. Padayon ang 
lapnagon nga militarisasyon sa 
kabukiran nga nagatuga sang 
kakugmat sa pumuluyo kag troma 
sa mga kabataan. 

Halin sa bulan sang Abril 
tubtob Hunyo, nakatala ang Ang 
Paghimakas sang 92 ka kaso 
sang mga bayolasyon sang taw- 
hanon nga kinamatarung sa diin 
indi magnubo sa 3,000 ang biktima 
sang mga kalapasan sang mga 
pasista kag berdugo nga mga 
pwersa sang estado. Kabahin ini 
sa masobra 300 ka kaso sang 


pagpanglapas sang Comprehensive 
Agreement on Respect for Hu- 
man Rights and International 
Humanitarian Law (CARHRIHL) 
kag sa internasyunal nga maki- 
tawhanon nga laye nga nako- 
miter sang AFP/PNP/NTF-Elcac 
kag sa ila mga force multiplier 
sa unang tuig sa rehimen US- 
Marcos II sa isla sang Negros. 
Mas nagtaas kag nagdamu 
ang mga kalapasan sang mga 
pwersa sang estado ikomparar 
sa unang kwarto sang 2023. 


Nagpakita lang ini sa mas nagka- 
grabe kag mas mapintas nga 
kampanya kontra-insurhensya. 
Gintikal ni Gen. Andres Centino, 
AFP Chief of Staff sa sini nga 
panahon, sang nagbisita sa 
Negros sadtong Mayo nga posible 
mawasak ang NPA sa isla sa 
hinapos sang tuig apang sa 
matuod pumuluyo ang nangin 
target sa mga pagpamatay, 


pagpangastigo, iligal nga pag- 

aresto, iligal nga pagdetine, pag- 
pamahug, pagpangharas kag in- 
timidasyon kag iban pa nga mga 
kalapasan. 

Bisan sa deklarasyon sang 
AFP nga “weakened” na ang 
Central kag Southwest Fronts 
sang NPA, gindugang pa sini ang 
mga tropa sang 47th IB nga 
nag-abot sadtong bulan sa Mar- 
so halin sa Bohol kag sa 50 ka 
mga suldado sang Light Reaction 
Company. Padayon man ang ila 
pagpamutig nga “dismantled” na 
ang North kag Southeast Fronts 
apang tubtob subong, mas nag- 
dugang pa ang presensya sang 
militar sa wala untat nga mga 
operasyon kombat. Mas ginpasing- 
ki pa ang militarisasyon sa mga 
kabukiran sa ila binulan nga mga 
operasyon kag binatalyon ang 
kadakuon sang mga tropa nga 
magsulod sa mga komunidad. 

Desperado na ang AFP/PNP/ 
NTF-Elcac nga maubos ang NPA 
sa pinakamadali nga panahon. 
Nangin garapal sa pagpatuman sa 
mahigko kag maduguon nga kam- 
panya kontra-insurhensya kag wala 
na ini pag-ulikid sa kinatuhay sang 
mga kombatant kag sibilyan. Mag- 
imbento na lang sila sang drama 
kag ebidensya agud may ipakita 
sa publiko paagi sa midya kag 
binayran nga mga propaganda. 

Matingkad sa sini nga mga 
binulan ang pag-abdak sang 303rd 
Brigade nila National Democratic 
Front of the Philippines (NDFP) 
Consultant Rogelio Posadas (Ka 
Cocoy) kag ang iya upod nga si 
Lyngrace Marturillas samtang 

HULYO 2023 
ISPESYAL NGA ISYU 


"Paghimakas 


nagasakay sa duha ka habal- 
habal nga motor nga gindrayban 
nila Denald Mialen kag Renel de 
los Santos sa hi-way sang Brgy. 
Aranda pakadto sa Brgy. Ca- 
malobalo sa banwa sang Hini- 
garan, Negros Occidental sad- 
tong Abril 19, mga alas 6:25 
sang gab-i. Suno sa mga na- 
kakita sa insidente, ginbalaba- 
gan sila sang isa ka puti nga van 
sa diin nagpanaug sa salakyan ang 
mga armado nga tawo nga na- 
ka-bonnet kag pilit nga ginkuha- 
pasulod sa nasambit nga salak- 
yan sila Posadas kag Marturillas 
upod ang duha ka drayber. 

Si NDFP Consultant Rogelio 
Posadas gindeklara sang 303rd 
Brigade nga napatay sa isa ka 
peke nga engkwentro sa tunga 
sang NPA kag mga tropa sang 
94th IB kag 62nd IB sa Brgy. 
Santol, Binalbagan, Negros Oc- 
cidental pagkaaga sang Abril 20. 
Samtang si Marturillas, Mialen 
kag De los Santos wala pa na- 
kita tubtob subong. Wala-untat 
ang pagpangita sang mga pamilya 
sang mga biktima apang wala 
kaluoy ang 303rd Brigade sa pag- 
tago sa tatlo agud hinabunan ang 
natabo sa ila. 

Halin sa bulan sang Abril 
tubtob Hunyo, mayoriya sa 10 ka 
mga kaso sang ekstrahudisyal 
nga pagpamatay kag iban pa nga 
mga bayolasyon sa tawhanon 
nga kinamatarung sa isla naka- 
pokus sa Central Negros diin na- 
kadestino ang supog nga pasista 
kag berdugo nga 94th IB kag 62nd 
IB. Diri ang ginkilala sang mga 
pwersa sang estado nga pinaka- 
baskog ang pwersa sang NPA. 


HULYO 2023 


Abril-Hunyo 2023: 


92 ka bayolasyon sang 


tawhanon nga kinamatarung 


Indi magnubo sa 3,000 
ka biktima 


Una nga tuig sang 
paghari ni Marcos Jr 
sa isla sang Negros: 


Masobra 300 ka kaso 
sang paglapas sang 
CARHRIHL kg 
internasyonal nga 
makitawhanon nga laye 
sang AFP/PNP/NTF-Elcac 
kag mga force multiplier 


Indi magnubo sa 
24,000 ka biktima 


27 sang mga kaso 
direktang nag-imbolbar 
sang masobra SO ka 
menor de edad 


Nagapasalamat ang Ang Paghimakas sa mga kontribusyon agud mangin madinalag-on ang 
ini nga isyu. Sa pagpauswag sang aton Ang Paghimakas, ginapangabay sa tanan nga 
bumalasa nga padayon nga mag-amot sang mga balita, piktyur, istorya kag iban pa nga 
sinulat. Nagapangayo man kami sang inyo mga suhestyon kag komentaryo paano pa 


gid ini pauswagon. 


63 angpaghimakas@protonmail.com 

94th IB: Masaker Batalyon 


GINDAKOP SANG 94TH IB KAG 
brutal nga ginpatay si Crispin 
Tingal Jr, 39 anyos, isa ka mangu- 
nguma sa Sityo Dangalon, Brgy. 
Hilamonan, Kabankalan City, Neg- 
ros Occidental sadtong Mayo 3, 
pasado alas 4:00 sang hapon ma- 
tapos ang natabo nga engkwentro 
sa tunga sang tropa sang 94th IB 
kag Mt. Cansermon Command- 
New People's Army (MCC- NPA) 
sa amu nga lugar. Si Tingal halin 
sa miting sa asosasyon sa mga 
mangunguma sa syudad sang 
Kabankalan sang gindakop sa mga 
katapo sang 94th IB sang naga- 
lakat sa dalan. Nakaagum pa ini 
sang tortyur antes ginpatay. 
Sadtong ligad lang Disyem- 
bre 26, 2022, isa man si Tingal 
sa biktima sang siyam ka panima- 
lay ang ginpangransak sang mili- 
tar. Biktima sang grabe nga pag- 
pamahug, intimidasyon kag iban 
pa nga porma sang kalapasan 
ang pamilya Tingal kag iban pa sa 
amu nga sityo. Ginpatawag ini sila 
kag ginpagwa sang militar nga 
kuno mga surrenderee. 
Mabaskog nga ginpakamalaut 
sang pumuluyo ang makasiligni 
nga pagmasaker sa pamilya Fausto 
sadtong Hunyo 14, alas 10:00 sang 
gab-i sa Sityo Kangkiling, Brgy. 

Buenavista, Himamaylan City, Neg- 
ros Occidental. Apat ka myem- 
bro sang pamilya nga sanday 
Rolly, 52 anyos (amay), Emilda 
Fausto, 49 anyos (iloy) lakip ang 
duha ka mga kabataan sang mag- 
asawa nga sanday Ben, 15 anyos 
kag Raben, 11 anyos. 

Makapila ka beses na nga na- 
kaagum sang pagpang-abuso sa 
94th IB ang pamilya Fausto. Sang 
nagligad tuig, si Rolly Fausto 
gindakop sang 94th IB kag gin- 
tortyur mismo sa sulod sang Hila- 
monan Detatsment, pilit siya nga 
ginpaako nga katapo sang NPA. 

Sa nagligad nga binulan lang 
sige-sige ang nabaton sa pamilya 
Fausto nga pagpangharas, pag- 
pamahug kag pagpangransak sa 
ila balay sang mga katapo sang 
militar, ilabi na ang mga tropa 
nga nakadestino sa Brgy. Hilamo- 
nan kag Brgy. Mahalang, Hima- 
maylan City. Antes ang natabo, 
may tatlo ka partikular nga tawo 
ang nagapanilag sa ila balay kon 
magab-i, kag ang isa sini nakilal- 
an nga aset sang militar nga isa 
ka rebel returnee. 

Ang pamilya Fausto lehitimo 
nga myembro sang BABICAFFA, 
(Baklayan, Bito, Cabagal Farmers 
and Farmworkers Association), 


Ekstrahudisyal nga 


pagpamatay 2 3 
Paslaw nga pagpatay 2 2 
Iligal nga pag-aresto 2 2 
Patarasak nga pagpaniro 2 3 
Pagpamahug, pagpangharas 
kag intimidasyon 7 160 
(20 ang mga bata) 
Iligal nga pagpangita kag 
pagpangkuha 4 47 
(22 ang mga bara) 
Pagguba sang propyedad 1 1 
Pilit nga pagpabakwit 2 878 
Pagkampo sa komunidad 2 50 
TOTAL 24 1,148 


isa ka lokal nga asosasyon sa lugar. 
Aktibo man nga sakop sang sim- 
bahan sa Iglesia Filipina Inde- 
pendiente (IFI) ang pamilya. 
Padayon nga ginapahug kag 
ginapangita sang mga militar 
kag pulis ang nabilin nga mga 
bata sang mag-asawa nga 
Fausto. 

Desperado ang 94th IB nga 
hinabonan ang ila pagpatay sa 
mga Fausto. Sadtong Hunyo 19, 
ginpatawag si Benjie Teruel sang 
nasambit nga tropa militar agud 
pilit nga paakuon nga siya ang 
nagpatay sa pamilya. Tiyo ni 
Crispin Tingal si Teruel kag may 
kabudlayan ini sa pagpanglakat 
bangud may deperensya sa pang- 
lawas. Ginpasibangdan man siya 
nga katapo sang NPA kag upod 
sa nagharas sa Hilamonan De- 
tatsment sadtong Hunyo 13. 

Sadtong Mayo 3, sa pagpatay 
kay Tingal, ginpalukpan sang na- 
sambit nga militar ang utod ni 
Tingal nga si Ramon nga mag- 
palapit tani sa iya. Sa ulihi, naba- 
tian na lang sa iya utod nga 
nagaagulo na lang kag nakita 
nga ginsulod sa sako si Tingal. 

Samtang ginlagas kag ginpaluk- 
pan sang armas luthang sa mga 
katapo sang 94th IB ang anak ni 
Tingal nga si Cristan nga mag- 
palapit man tani sa ila nga 
balay. 

Liwat nga ginransak ang 
mga kabalayan sa mga utod kag 
mga tiyo ni Crispin Tingal sa ila 
lugar, sa amu man nga petsa. 
Ginkuha pa sang militar ang 
kwarta kag alkansya sang mga 
balay nga ila ginransak. Pila ka 
semana pagkatapos, ginbalikan pa 
sang nasambit nga militar ang 
pamilya ni Tingal kag ginpahug nga 
kon magpasaka sila sang kaso, 
uboson sila pagpamatay. 

Samtang, iligal nga gin- 
aresto ang kaingod ni Tingal nga 
si Allan Ramos sadtong Mayo 11, 
alas 5:00 sang hapon, matapos 
gin-istraping sang nasambit nga 
tropa militar ang balay ni Ramos 
kag sang iya utod nga si Albert. 
Gindeklara sang 94th IB nga isa 
ka engkwentro ang amu nga in- 
sidente. Pilit nga ginpabakwit 
ang 878 ka mga indibidwal sa 
Sityo Dangalon kag sa kaingod 
nga mga sityo, sa Barangay Hila- 
monan, Kabankalan City matapos 
sini kag subong man sa natabo 
nga engkwentro sa tunga sang 
MCC-NPA kag sa 94th IB 
sadtong Mayo 3. 

Iligal nga gindakop sang 
94th IB kag sa mga pwersa sang 
PNP si Susan Medes, 58 anyos, 
lunsay mangunguma, sa Sityo 
Calasa, Brgy. Caradio-an, Hima- 
maylan City, sadtong Hunyo 25. 
Chairman sang BABICAFFA si 
Medes, kag nagapuyo sa Sityo 
Bito, Brgy. Buenavista sa nasam- 
bit nga syudad. Ginpatu-patoan 
siya sang kaso nga murder kag 
frustrated murder kaangot sa 
natabo nga ambus sang NPA sa 
Sityo Bunsad, Brgy. Buenavista, 
Himamaylan City, sadtong Mayo 
12, 2018. 

Si Susan Medes, asawa ni 


Rodrigo Medes nga gindakop man 
sang mga katapo sang pulis kag 
militar upod sa lima pa ka mga 
residente kag isa ka pastor sang 
United Church of Christ of the 
Philippines (UCCP) sa Brgy. Buena- 
vista sadtong Hunyo 26, 2019 sa 
pareho nga patu-pato nga kaso 
kag ginpasibangdan nga mga 
kata-po sang NPA kag tubtob sub- 
ong ara lang gihapon sa prisohan. 

Nagpalupok man sang M203 
grenade launcher ang 70 ka bilog 
nga tropa sang 94th IB malapit 
sa isa ka uma bangud may ara 
kuno naga-istar nga mga NPA 
sa Sityo Pisok, Brgy. Buenavista, 
Himamaylan City sadtong Abril 15. 

Sadtong Abril 10-13, nag- 
lunsar sang checkpoint ang mga 
katapo sang 94th IB sa komu- 
nidad sa mga sityo sang Bungyod, 
Montara, Victoria kag Proper, 
Brgy. Camangcamang, Isabela, 
Negros Occidental. Nagapang- 
usisa sila sa aktibidad sang mga 
pumuluyo kag naga-panguha sang 
piktyur. Nagapangsita, nagapang- 
haras, kag nagapamalaybalay ang 
mga suldado sa mga komunidad 
sa mga nasambit nga sityo lakip 
na ang mga sityo sang Jamaica, 
Kalubihan, Conchita kag Emma sa 
amu man nga barangay. Naglab- 
ot sa halos duha ka semana ang 
pagtiner sa tropa militar sa ini 
nga mga komunidad. 

Samtang, gin-reyd kag gin- 
paarakan sang armas luthang 
ang panimalay sa pamilya But-ay 
sadtong Abril 11 sang kaagahon 
sa Sityo Pallacon, Brgy. Payao, 
Binalbagan, Negros Occidental. 
Gintiro sang militar ang karabaw 
sang pamilya But-ay nga nasal- 
an nga NPA. 

Nagapakuno-kuno pa nga 
makitawhanon kag tagsakdag sang 
kalinong ang 94th IB sa pag- 
panguna sa ila kumander nga si 
Lt. Col. Van Donald Almonte sang 
nagpadala sang sulat sa pumu- 
luyo sa Brgy. Buenavista, Hima- 
maylan City, ligad bulan sang 
Mayo. Apang nagdugang lang ini 

sa mga kalakasan kag brutalidad 
nga ila ginhimo batok sa mga 
inosente nga sibilyan ilabi na sa 
amu nga barangay. 

Ginransak ang balay sa pa- 
milya De Leon sa Sityo Cantupa, 
Brgy. Buenavista, Himamaylan City 
sadtong Hunyo 8. Isa man sila 
sa mga pamilya nga ginpadalhan 
sang sulat ni Almonte. Samtang, 
sa Sityo Pisok sa amu gihapon 
nga barangay, ginransak ang 
balay ni Joel Casusa kag gin- 
panggabot ang iya masobra 300 
ka bag-ong tanom nga bisol kag 
masobra 50 ka puno sang saging 
sadtong Abril 15. 

Luwas sa BABICAFFA, gin- 
atake man sang 94th IB ang 
mga upisyal kag myembro sang 
iban pa nga mga asosasyon sang 
mangunguma. Ginpasibangdan ang 
ila mga organisasyon nga mga 
“prente nga organisasyon” sang 
Communist Party of the Philip- 
pines (CPP) kag NPA. 

Lima ka asosasyon sang mga 
mangunguma kag mamumugon 
sa Kabankalan City ang nakig- 
dayalog nila Mayor Benjie Miranda 
kag City Legal Atty. Zafra sad- 
tong Hunyo 8 bangud sa pag- 
pang-abuso nga ila naaguman 
halin sa 94th IB kag mapasabat 
ang ila mga demanda para ma- 
hatagan sang hustisya ang mga 
biktima sang pagpamatay, iligal 
nga pagpang-aresto, pag-imbes- 
tigar, pagpamahug, pagpang-ran- 
sak kag pangastigo kag mauntat 
ang mga ginapanghimo sang mili- 
tar batuk sa mga pumuluyo sang 
Kabankalan City. 

Amu man ang natabo sa mga 
myembro sang asosasyon sa ma- 
ngunguma sa Brgy. Salong kag 
Camansi sadtong Hunyo 17. Gin- 
haras sila kag ginpasibangdan ni 
Sgt. De Atras, sakop sang 94th 
IB, nga ang mga nag-obra sa ila 
mga uma amu ang NPA. Gusto 
nila kuhaon ang lista sang mga 
ngalan sang myembro. Nagtuga 
ini sang kabalaka kag kahadlok 
sang pumuluyo. 

62nd IB: Manugpatay sang mangunguma 


SADTONG MAYO 20, ALAS 5:00 
sang kaagahon, lima ka mangu- 
nguma ang brutal nga ginpatay 
sang pasista kag manugpatay sa 
mangunguma nga 62nd IB sa 
separado nga insidente kag gin- 
pagwa nga mga katapo sang 
NPA kag napatay sa engkwentro. 

Ginmasaker ang mag-asawa 
nga sanday Juliven Ramirez, 23 
anyos kag Evelyn Meren, 31 anyos 

Ekstrahudisyal nga 

pagpamatay 3 
Iligal nga pag-aresto 4 
Patarasak nga pagpaniro 2 
Pagpangastigo 5 
Pagpamahug, pagpangharas 

kag intimidasyon 14 
Iligal nga pagpangita kag 

pagpangkuha 2 
Pilit nga pagpabakwit 1 
Pagkampo sa komunidad 5 


Pagbayolar sa tawhanon nga 
kinamatarung sang hors de kombat 2 


sang Sityo Napiluan, Brgy. Quin- 
tin Remo, Moises Padilla, Negros 
Occidental. Ginreyd sa pasistang 
62nd IB ang balay sang mag-asawa 
nga Ramirez kon sa diin naga- 
pahuway ang mga katapo sang 
NPA. Samtang, gintiwasan si Ru- 
ben Obidas, 49 anyos, sang Sityo 
Nakuruhan, Brgy Quintin Remo, 
Moises Padilla. Napilasan siya 
sang naigo sang bala halin sa pa- 
tarasak nga pag- 
paniro sang na- 
sambit nga tro- 
pa militar. 
8 Wala kalu- 
oy nga ginpatay 
4 sang 62nd IB kag 
sa 16th Scout 
40 Ranger Company 
9 (SRC) ang mag- 
amay sanday An- 
tonio Babor, 77 
anyos kag Juri- 
elen Babor, 27 
17 anyos, sang Sityo 


125 


(8 ang mga bata) 


(5 ang mga bata) Amumuyong, Bray. 

1,000 Trinidad, Guihul- 
City, N 

a ngan City, Negros 


Oriental matapos 
ang engkwentro 
2 sa tunga sang 
tropa sa 62nd IB 


kag sa Leonardo Panaligan Com- 
mand-New People's Army (LPC- 
NPA) sa nasambit nga lugar. 

Samtang, brutal nga ginpatay 
sa 62nd IB si Jose "Jojo" Albores, 
32 anyos, isa ka mangunguma 
sang Sityo Upper Tiyos Quintin 
Remo, Moises Padilla, sadtong 
Abril 18, alas 5:00 sang aga sa ila 
kaugalingon nga puluy-an. Gulpi 
lang nga ginpaarakan sang isa 
ka platun nga naga-operasyon 
nga tropa sang 62nd IB ang ila 
balay. Sa wala pa siya ginpatay, 
nag-witness ini sang pagpa- 
blotter sang mag-utod nga Jef- 
frey kag Jessel Gella, mga mangu- 
nguma nga ginkastigo sang na- 
sambit nga militar sadtong Abril 
7 sa amu man nga sityo. 

Nagresulta sang kamatayon 
sang duha ka mga mangunguma 
nga sanday Roweno Anubong, 40 
anyos sang Sityo Agogolo, Brgy. 
Macagahay, Moises Padilla, kag 
Benjie Ebarle, legal ang edad, may 
asawa kag tatlo ka kabataan 
sang Sityo Bungaw, Brgy. Trini- 
dad, Guihulngan City ang pa- 
tarasak nga pagpaniro sang 62nd 
IB sadtong Hunyo 13 alas 9:00 
sang aga sa Sityo Cupad, Brgy. 
Macagahay, Moises Padilla. 

Iligal nga ginpangha- 
lughog ang puluy-an sang 
mag-asawa nga sila Jerry 
kag Maricel Montefalcon 
sadtong Abril 15 sa Sityo 
Natuling, Brgy. Budlasan, 
Canlaon City. Gindakop gila- 
yon sang mga katapo sang 
'62nd IB si Jerry Monte- 
falcon. Ginpasibangdan siya 
nga katapo sang NPA kag 
nakaagum na sang pag- 
pangharas kag intimidas- 
yon sang nagligad tuig. 
Amu man ang natabo kay 
Lucricio Villegas, 57 anyos, 
sad-tong Abril 22 sang 
kaagahon, sa Sityo Ban- 

ban Uno, Brgy. Guba, Valleher- 
moso, Negros Oriental. Gintamnan 
siya sang nubo nga armas kag 
granada. 

Iligal man nga gin-aresto si 
Leonido Montero sa iya puluy-an 
sadtong Abril 28 sa Sityo Mala- 
tanglad, Brgy. Budlasan, Canlaon 
City. Sang 2017 pa nakabaton 
na siya sang mga pagpamahug 
sang tropa militar. Gindakop siya 
upod kay Anthony Curson (Ka 
Miguel) nga nagpahuway sa iya 
balay bangud sang sakit sa kid- 
ney. Sa ulihi, ginpatay si Curson 
sa pasistang 62nd IB. Samtang, 
gindakop ang bag-o lang nag- 
pauli sa iya balay halin sa obra 
nga si Aldren Valbueno, 20 anyos, 
sadtong Hunyo 16, sa Sityo Man- 
ta-uyan, Brgy. Macagahay, Moi- 
ses Padilla. Gin-tamnan siya sang 
45 cal. pistol kag military pack 
kag pilit siya nga ginpaako nga 
katapo sang NPA. 

Nakatuga sang kahadlok sa 
mga mangunguma kag kabataan 
ang patarasak nga pagpaniro sang 
62nd IB sa Sityo Uyangan, Brgy. 
Budlasan, Canlaon City, sadtong 
Hunyo 15, alas 11:00 kapin sang 
gab-i. Amu man ang ginhimo sang 
nasambit nga militar sa Sityo Can- 
sampo, Brgy. Bagtik, La Libertad, 
Negros Oriental sadtong Hunyo 
24, alas 5:30 sang hapon. Naglab- 
ot sang masobra lima ka minu- 
tos ang ila pagpaulan sang bala. 
Ginpabugal ini sang militar nga may 
natabo nga engkwentro sa tunga 
sang LPC-NPA kag sa 62nd IB. 

Sa bulan sang Abril, siyam ka 
mangunguma ang ginpangkastigo 
sa pasista nga 62nd IB sa Brgy. 
Quintin Remo, Moises Padilla kag 
sa Guihulngan City. Ginkastigo si 
Ronie Catasyo kag ang iya tatlo 
ka utod sa Sityo Kadanlugan, Brgy. 
Quintin Remo sang nanginwala sila 
sa pamangkot sa nasambit nga 
militar kon nakakita ba sila sang 
NPA. Gin-interogar kag ginkastigo 
sa naga-operasyon nga mga sul- 


dado sang 62nd IB si Jesus Mo- 
lina sa Sityo Inarawis, sadtong 
Abril 6, alas 7:00 sang aga. Bag-o 
lang siya nga nag-abot sa balay sa 
iya ugangan sang gin-imbestigar 
siya. Samtang, gin-interogar kag 
ginkastigo sila Ulie Castillo sa 
Sityo Nakurohan kag ang mag- 
utod nga sila Jeffrey kag Jessel 
Gella sa Sityo Tiyos, sadtong 
Abril 7 matapos nga ginransak ang 
ila balay. Ginkastigo man si Janny 
de la Pena sa Sityo Ngalan, Brgy. 
Sandayao, Guihulngan City. 

Wala untat sang pagpama- 
hug kag pagpangharas ang mga 
bayaran nga 62nd IB halin Abril 
tubtob Hunyo kon sa diin 100- 
400 ka tropa ang naga-operasyon 
militar. Nagatiner sila sa mga 
eskwelahan kag barangay hall nga 
paglapas sa mga kasugtanan sa 
internasyonal nga makitawhanon 
nga laye. 

Ginpangsaka-saka sang 62nd 
IB ang mga kabalayan kag naga- 
imbestigar sa mga pumuluyo, 
ginpasibangdan nga mga supporter 
sang NPA kag nagapamahug sa 
mga mangunguma. Apektado ini 
ang mga residente sang anum ka 
mga sityo sang Brgy. Quintin 
Remo kag Macagahay sa Moises 
Padilla: Sityo Omot sang Brgy. 
Santol, Binalbagan, Sityo Hinag- 
duan kag Aguntilang-3, Brgy. 
Riverside, Isabela, Sityo Banban 
Dos, Brgy. Bucalan kag Sityo Na- 
tuling, Brgy. Budlasan, Canlaon 
City, mga sityo sang Gomuktok 
kag Cansampo sa Brgy. Bagtik, 
La Libertad, Sityo Dadyangao, 
Brgy. Luz, Guihulngan City kag sa 
Sityo Banban Uno, Brgy. Guba, 
Vallehermoso. 

Ginpahug si Osot Anillo sad- 
tong Abril 11 sa Sityo Hinag- 
duan, Brgy. Riverside, Isabela, nga 
"kon indi manugid sang presen- 
sya sang NPA, pasakaan sang 
kaso kag prisohon." Ginpasi- 
bangdan man nga mga supporter 
sang NPA kag ginteniran ang mga 
balay sanday Jimmy Tanodra, Ber- 
to Recisio, Jimmy Panunsi kag 

Berto De Leña, mga lunsay nga 
mangunguma, sa Sityo Banban 
Dos, Brgy. Bucalan, Canlaon City 
sadtong Abril 19. Samtang gin- 
ransok sa isa ka platun sang 62nd 
IB ang balay sa pamilya Villegas 
sa Sityo Banban Uno, Brgy. Guba, 
Vallehermoso. Ginlagas kag gin- 
palukpan sang mga tropa sang 
62nd IB si Junior de los Trico (may 
deperensya sa pamensaron) sad- 
tong Hunyo 23 sa Sityo Can- 
sampo, Brgy. Bagtik, La Libertad. 
Nagtuga ini sang kahadlok sa 
nasambit nga biktima. 

Samtang ginpangsaka ang 
mga kabalayan kag ginpangkuha 
sang militar ang mga personal 
nga selpon sang mga pumuluyo 
ilabi na ang mga selpon sang 
mga pamatan-on sa Sityo Ago- 
golo, Brgy. Macagahay, Moises 
Padilla sadtong Abril 19. Naga- 
pangsita man ang militar sa mga 
residente nga nagalabay sa mga 
kabalayan nga ila ginateniran sa 
amu man nga sityo. 

Pilit nga ginpabakwit ang indi 
magnubo sa 250 ka pamilya sa 
Sityo Napiluan, Brgy. Quintin Remo, 
Moises Padilla sadtong Mayo 20 
pagkatapos sa engkwentro sa tu- 
nga sang LPC-NPA kag 62nd IB. 

Wala na ginkilala sang 62nd 
IB ang kinamatarung sang duha 
ka hors de combat sang brutal 
ini nga ginpatay. Gindakop kag 
ginpatay si Anthony Curson (Ka 
Miguel), 22 anyos, sa Sityo Mala- 
tanglad, Brgy. Budlasan, Can- 
laon City alas 3:00 sang hapon, 
Abril 28. Nagahubag ang iya mga 
tiil kag paa nga halos indi na 
makalakat bangud sang deperen- 
sya sa iya kidney. 

Pilason naman si Alvin Bayno 
(Ka Dagger), 20 anyos, sang Sityo 
Caliban, Brgy. Banog-banog, Isa- 
bela kag wala na sang ikasarang 
magbato apang ginpatay pagka- 
tapos sa engkwentro sa tunga 
sang 62nd IB kag LPC-NPA 
sadtong Mayo 20, alas 5:00 sang 
kaagahon sa Sityo Napiluan, Brgy. 
Quintin Remo, Moises Padilla. 


HULYO 2023 


WALA-KALUOY NGA GINPA- 
TAY SANG 15TH IB si Gusting 
Mapos, sa Sityo Bajay, Brgy. Cali- 
ling, Cauayan, Negros Occidental 
sadtong Mayo 21, alas 3:30 sang 
hapon. Si Mapos, isa ka lunsay nga 
tumandok sang nasambit nga 
barangay, nagkadto lang tani sa 
iya uma sa Sityo Bajay sang nakibot 
ang pumuluyo nga gulpi nakabati 
sang madamu nga lupok. Wala sang 
engkwentro sa tunga sang Arman- 
do Sumayang Jr Command-New 
People's Army (ASJC-NPA) kag 
15th IB sa ani nga tion baliskad 
sa ginbutig sang nasambit nga 
militar nga kaswalti sang eng- 
kwentro si Mapos. 

Duha pa ka mangunguma ang 
ginpatay sang berdugo nga 47th 
IB sa syudad sang Sipalay, Negros 
Occidental. Gindakop si Jonel Bay- 
no, 27 anyos, taga-Brgy. Manlu- 
cahoc, sang mga suldado apang 
isa na lang ini ka bangkay sang 
nakita sa Crossing Tanduay, Brgy. 
Camindangan sadtong Mayo 25. 
Samtang sa separado nga insiden- 
te, gindala sang mga elemento 
sang amu gihapon nga tropa mili- 
tar si Rogelio Lacton, nagapuyo sa 
Brgy. Camindangan, kag nasap- 
wan nga patay na sang Mayo 27, 


sa Sityo Sadlum sa amu gihapon 
nga barangay. 

Gin-abukay ang balay sa isa 
ka pamilya sa mga tropa sang 
15th IB sa Sityo Suha, Brgy. 
Camalandaan, Cauayan sadtong 
Mayo 1. Samtang, sa Sityo Lin-ab 
sa amu gihapon nga barangay, 
ginpilit kuha ang selpon sa bata 
sang isa ka mangunguma kag gin- 
lantaw kon sin-o ang mga numero 
kag ano ang mga mensahe nga 
ara sa selpon. 

Sa separado nga insidente sa 
Sityo Lin-ab sadtong Mayo 1, 
ginpahug sang mga suldado sang 
15th IB ang isa ka balay sang 
mangunguma nga kon indi pag- 
buksan ang pwertahan, palukpan 
sila kag tiruhon. Pagtapos gin- 
buksan sang 


15th IB kag 47th IB: 


Mga berdugo 
kag manog-into 


ginhold man sang mga nasambit 
nga tropa militar ang mga tawo 
nga namista kag wala ini 
ginpapauli. 

Ginpangsaka-saka sa kom- 
binado nga tropa sang 15th IB 
kag 47th IB ang mga kabalayan 
kag ginpangpiktyuran ang pumu- 
luyo sa Sityo Canangan, Brgy. 
Camalandaan, Cauayan sadtong 
Hunyo 13. Sa amu gihapon nga 
petsa, nagapakuno-kuno ang mga 
nasambit nga militar nga mga 
katapo sila sang NPA. Ila gin- 
pahug ang mga pumuluyo nga 
ila makadtuan sa 16 ka sityo sa 
Brgy. Inayawan, Cauayan nga 
"kon manugid nga may ara mga 
armado, balikan sila." 


pana BAYOLASYON KASO BIKTIMA 
ngud sa ka- 

hadlok, ginsu- Ekstrahudisyal nga 

lod sang mga pagpamatay 3 3 
suldado ang 

panimalay. Iligal nga pagpangita kag 

Sadtong pagpangkuha 4 150 
Mayo 12, sa 

Sityo Buhod, Pagpamahug, pagpangharas 

Brgy. Cama- kag intimidasyon 4 205 
landaan, 

E TOTAL 11 


BAYOLASYON KASO BIKTIMA 


Iligal nga pag-aresto 1 
Iligal nga pagdetine 1 
Patarasak nga pagpaniro 1 
Pagpangastigo 3 
Pagpamahug, pagpangharas 

kag intimidasyon 3 
Pilit nga pagpabakwit 1 
Pagkampo sa komunidad 5 


TOTAL 


15 


2 


10 


(akip ang mga bata) 


11th IB kag 79th IB: 
Mga pasista kag halit sa mga bata 


NAGPADAYON ANG MGA OPE- 
RASYON MILITAR sa kabukiran 
sa Northern kag Southeast Negros 
bisan pa sa pagbinutig sang AFP 
nga "dismantled" na ang Rachelle 
Mae Palang Command kag ang 
Roselyn Jean Pelle Command sang 
NPA (RJPC-NPA). Nagsabwag pa 
gihapon sang kalakasan ang 11th 
IB kag 79th IB batok sa pumu- 
luyo. 

Sulod sa Abril tubtob Hunyo, 
tayuyon ang mga focused mili- 
tary operation sa 11 ka mga 
barangay sang Calatrava, Negros 
Occidental; mga barangay sang 
San Isidro, Tabun-ac, Bandila, 
San Jose, kag Gen. Luna, banwa 
sang Toboso, Negros Occidental 
kag sa mga sityo sa Brgy. Pina- 
pugasan, Escalante City, Negros 
Occidental. Nagatenir sila sa mga 
komunidad, eskwelahan, day care 
center, gym, merkado kag chapel. 
Nagtuga ini sang kakugmat kag 
perwisyo sa pangabuhian sang 
pumuluyo. 

Pagkatapos sang kontra- 
opensiba sang RJPC-NPA sa pa- 


sista nga 79th IB sadtong Abril 6 
sa Sityo Seraje, Brgy. San Isidro, 
Toboso, ang mga residente ang 
gilayon ginbalikan sang nasambit 
nga tropa militar. Ginsipa ang 
buli kag ginsumbag sang mga 
tropa sang 79th IB ang isa ka 
senior citizen samtang naghigda 
sa iya duyan. Ginransak ang 
balay kag ginkastigo man sa 
amu gihapon nga tropa ang isa 
ka anay katapu sang CAFGU 
bangud wala ini nagreport sa 
presensya sang NPA. Duguan 
man kag nawasak ang bibig ni 
Renz Manos, isa ka manug- 
barter sang isda sa Sityo Seraje 
sang ginkastigo sa mga suldado 
sang 79th IB. Wala siya naka- 
sabat sang ginpamangkot sang 
militar kon sin-o ang kapitan sa 
Brgy. San Isidro, bag-o pa lang 
siya nga nagtenir sa amu nga 
lugar. 

Subong man, pilit nga gin- 
pabakwit ang indi momenos sa 
140 ka indibidwal pagkatapos sang 
insidente. Sa tion nga nagbakwit 
na ang pumuluyo, ginransak sang 

mga tropa sang 79th IB ang 10 
ka panimalay sang mga resi- 
dente sa amu nga sityo sa diin 
ginwasak ang pwertahan sa isa 
ka balay. Ginkuha man ang mga 
personal nga pagkabutang parehas 
sang duyan, mga bayo, botas kag 
kwarta nga naglab-ot sa P10,000. 
Ang amu nga mga kagamitan 
wala-huya nga ginpaggwa sang 
79th IB bilang mga “narekober” 
pagkatapos ang engkwentro. 

Samtang sadtong Abril 8, duha 
ka mangunguma nga pakadto sa ila 
uma sa Sityo Seraje ang ginpahug 
sang nasugata nga mga katapo 
sang 79th IB nga, “ano man ang 
gusto ninyo, mag-uma pa kamo 
diri o ibaylo ang inyo kabuhi?” 
Bangud sa kahadlok, wala na 
sila nagpadayon sa pagpanguma 
sa amu nga sityo. 

Sa banwa sang Sta. Catalina, 
Negros Oriental, iligal nga gin- 
aresto sang 11th IB ang mag- 
asawa nga sanday Rani 'Ka Jeje' 
Casilao kag Miralyn 'Ka RV' 


"Lth IB..." sundan sa pahina 9 

"lth IB..." halin sa pahina 8 


Fortunado upod ang ila isa ka 
bulan nga lapsag sa Sityo Tamlang, 
Brgy. Talalak sadtong Mayo 14. 
Gindala sila sa 11th IB head- 
quarters sa Brgy. Salag, Siaton, 
Negros Oriental kag pilit nga 
ginpagiya si Casilao sa ila ope- 
rasyon militar. 

Samtang, nagpatarasak sang 
pagpaniro ang nasambit nga 
militar kag iligal nga gindetine 
ang 10 ka mga residente lakip 
ang mga bata kag senior citizen 
sa Sityo Undol, Brgy. Talalak kag 
ginpunggan nga magkadto sa ila 
mga kasapatan kag uma. Natabo 
ini isa ka adlaw matapos ang 
mis-encounter sa tunga sang 
11th IB kag PNP samtang nag- 
patigayon sang operasyon kombat 
sa mga sityo sang Brgy. Talalak 
sadtong Mayo 16. 

Ginpresyur man ang mga 
residente sang mga sityo sa 
Avocado kag Tamlang, sa amu 
gihapon nga baryo para "magko- 
operar" kag magsurender sa 
11th IB sadtong Hunyo 4. Sa 
pareho nga adlaw, pilit nga 
ginkuhaan sang piktyur ang mga 
mangunguma nga sanday Salvio 
Dacaldacal kag Laden Veranio 
samtang nag-uyat sang blangko 
nga papel sa Sityo Kansarania, 
Brgy. Apoloy, Siaton, Negros 
Oriental. Ginhimo ini para sa 
kampanya sang militar para sa 
"pagpasurender" sa mga pumu- 
luyo nga ginpasibangdan nila 
nga mga supporter sang NPA. 


Nabutang sa peligro ang 
kabataang Negrosanon 


SA UNANG TUIG NI MARCOS Jr, naglab-ot sa 27 ka kaso sang 
bayolasyon sang tawhanon nga kinamatarung ang ginkomiter 
sang AFP/PNP/NTF/Elcac nga direkta nga nag-imbolbado sa 
masobra 50 ka menor de edad. Tubtob subong, wala gihapon 
mahilway ang inosente nga mga bata batok sa pagpang-ipit kag 
pagpang-hostage sa mga pwersa sang estado. 

Sa sini nga tatlo ka bulan, pinakagrabe nga pagpang-atake 
sang mga pwersa sang estado sa mga kabataan nga 
Negrosanon ang pagpatay nila Ben (15 anyos) kag Raben (11 
anyos) Fausto, sadtong Hunyo 14 sa Sityo Kangkiling, Brgy. 
Buenavista, Himamaylan City. 

Yara sa gihapon sa kustodiya sang City Social Welfare and 
Development (CSWD) sang Escalante City, Negros Occidental 
si Baby Marx Cairo Salino. Bata sang mag-asawa nga Pulang 
hangaway si Baby Marx kag ginhimo ini nga hostage agud 
magsungka ang ginikanan. Duha pa lang ini ka bulan nga lapsag 
sang ginkidnap sa 79th IB sadtong Enero 2021. 

Samtang, padayon nga ginpangita sang 11th IB kag 
ginpabilin ang padya nga P50,000 sa duha ka tuig nga bata 
sang mag-asawa nga Pulang hangaway sang Rachelle Mae 
Palang Command agud mapilitan ang ginikanan nga mag- 
surrender. 


ANG NAGKAGRABE NGA PAGPANGLAPAS SA tawhanon nga 
kinamatarung sa Negros kadungan sa pagsulod sang 
madamu nga pang-ekonomiko nga interes sang dalagku 
komprador burgesya kag dumuluong nga kapitalista sa isla. 
Nagaatubang ang pumuluyo sa halit sang large-scale mining 
kag quarry, bulk water project ukon mega dam, reklamasyon 
sa baybay, mga iskema sang land grabbing ukon 
rekonsentrasyon sang kadutaan pakadto sa agalon mayduta 
kaangay sang National Greening Program kag land 
reclassification, kag eko-turismo. AP 


JUSTICE FOR MURDERED 
REVOLUTIONARIES! 


